***«Sonlarning mantiqiy metodikasi»***

*1.Sizningcha, tarbiyada eng muhimi nima?*

1) o‘quvchilarga bilim berish va g‘amxo‘rlik qilish;

2) o‘quvchilarni katta yoshdagilarni hurmat qilishga o‘rgatish;

3) ularda ma’lum qarashlar va malakalarni shakllantirish.

*2. Agar mashg‘ulot vaqtida o‘quvchilardan biri sizni chalg‘itsa, bundan sizning jahlingiz chiqib, darsni davom ettira olmaysizmi?*

1) ha, jahlim chiqadi, darsni davom ettira olmayman;

2) bu mening kayfiyatimga bog‘liq;

3) yo‘q.

*3. O‘quvchi dars paytida sizga noma’lum bo‘lgan ma’lumotlarni aytsa (taqdim etsa), siz bunda paytda qanday holatga tushasiz?*

1) ularga katta qiziqish bilan qarayman;

2) xijolat tortaman;

3) asabiylashaman.

*4. Sinfxonadagi tartibsizlik sizga qanday ta’sir ko‘rsatadi?*

1) sinfxonada tartibsizlik bo‘lsa, men darsni boshlay olmayman;

2) bunga e’tibor bermayman;

3) vaziyatga qarab ish tutaman.

*5. Agar o‘quvchiga nisbatan nohaqlik qilsangiz, siz nohaqligingizni tan olasizmi yoki yo‘q?*

1) nohaqligimni tan olaman;

2) nohaqligimni tan olmayman;

3) bunday holatga duch kelmaganman.

*6. Sizning ish faoliyatingizda eng muhimi nima?*

1) o‘quvchilar bilan yaxshi munosabat o‘rnatish;

2) hamkasblarim bilan yaxshi munosabatda bo‘lish;

3) bilmadim.

*7. Sinfdagi ayrim o‘quvchilar sizning jahlingizni chiqaradimi (asabingizga tegadimi)?*

1) tez–tez

2) ba’zan;

3) hech qachon.

*8. Sizning darsingizda begona kishi ishtirok etsa, bu sizga qanday ta’sir ko‘rsatadi?*

1) meni ilhomlantiradi;

2) mening ishimga sira ta’sir ko‘rsatmaydi;

s) men erkin dars bera olmayman.

*9. O‘quvchi jamoat tartibini buzsa, unga tanbeh berishni o‘z burchingiz deb bilasizmi?*

1) albatta;

2) yo‘q;

3) vaziyatga qarayman.

*10. Siz barcha o‘quvchilar bilan bir xilda iliq munosabatda bo‘lasizmi?*

1) bu haqda biror so‘z aytishim qiyin;

2) yo‘q;

3) ha.

*11. Tanaffus vaqtida siz kimlar bilan muloqot qilishni afzal bilasiz?*

1) o‘quvchilar bilan;

2) hamkasblarim bilan;

3) yolg‘iz qolganim ma’qul.

*12. Siz darsga hamisha ko‘tarinki kayfiyatda borasizmi?*

1) yo‘q;

2) har doim emas;

3) ha.

*13. Boshqalardan ko‘ra sizning ustunligingizni ko‘rsatadigan sifatlaringiz bormi?*

1) ha;

2) biror gap aytishim qiyin;

3) yo‘q.

*14. Siz qanday rahbarlar bilan ishlashni afzal bilasiz?*

1) aniq ko‘rsatmalar beruvchi;

2) mening ishimga aralashmaydigan;

3) ijodiy ishlashim uchun imkoniyat yaratib beruvchi.

*15. Siz o‘zingiz yaxshi bilmagan narsalar haqida mulohazalar bildirganmisiz?*

1) ha;

2) yo‘q;

3) eslay olmayman.

1*6. Siz o‘quvchilaringiz bilan ta’lim muassasasidan boshqa joylarda tasodifan uchrashib qolsangiz qanday holatga tushasiz?*

1) bunday uchrashuvlar menga huzur bag‘ishlaydi;

2) noqulay ahvolga tushaman;

3) bu menda hech qanday tuyg‘u o‘yg‘otmaydi.

*17. Siz biror sababsiz holda ham o‘zingizni baxtli yoki baxtsiz his etasizmi?.*

1) tez-tez;

2) kamdan-kam hollarda;

3) hech qachon.

*18. Sizga hamkasblaringiz va ma’muriyat tomonidan berilgan tanbehlar qanday ta’sir ko‘rsatadi?*

1) tanbehlarga e’tibor bermayman;

2) ba’zan mening asabimga tegadi;

3) tez-tez asabimga tegadi.

*19. Dars paytida siz belgilangan rejaga hamisha qa’tiy amal qilasizmi?*

1) hamma vaqt amal qilaman;

2) tayyorgarlik ko‘rmasdan dars o‘tishni afzal bilaman.

3) vaziyatga qarab ish tutaman.

*20. Siz hamkasblaringiz haqida noo‘rin gapirganmisiz?:*

1) ha;

2) yo‘q;

3) eslay olmayman.

2*1. Siz «O‘quvchi qanday xulq-atvorga ega bo‘lsa, uni shundayligicha qabul qilish kerak», degan mulohazani ma’qullaysizmi?*

1) ha;

2) yo‘q;

3) bu gapda ma’lum haqiqat bor.

*22. Siz yaqin qarindoshlaringiz, do‘stlaringiz va hamkasblaringizning iliq munosabati va qo‘llab-quvvatlashiga muhtojmisiz?*

1) ha;

2) ba’zan;

3) yo‘q.

*23. O‘quvchilar yoki hamkasblaringiz bilan bo‘lajak uchrashuvingiz haqidagi fikr sizni qanday holatga soladi?*

1) menga huzur bag‘ishlaydi;

2) alohida tuyg‘u uyg‘otmaydi;

3) qiyin ahvolga soladi.

*24. Agar o‘quvchi darsda asabingizga tegadigan qiliqlar qilaversa, siz qanday yo‘l tutasiz?*

1) uni jazolayman;

2) unga parvo qilmayman;

3) uning nima uchun bunday qilayotgani sababini aniqlashga urinaman.

*25. Siz darslarga sidqi dildan tayyorlanasizmi?*

1) odatda;

2) ba’zan;

3) har doim.

*26. Ishda siz uchun eng muhimi nima?*

1) o‘quvchilarga bo‘lgan mehrim;

2) meni hamkasblarimning tan olishi;

3) boshqalar uchun kerakligimni his etish.

*27. Sizning darsni muvaffaqqiyatli tashkil etishingiz ruhiy va jismoniy holatingizga bog‘liq bo‘ladimi?*

1) tez-tez;

2) ba’zan;

3) bog‘liq emas.

*28. Hamkasblaringizning sizga samimiy munosabatda bo‘lishiga ishonasizmi?*

1) ishonaman;

2) ishonch yo‘q;

3) bu savolga javob berishim qiyin.

*29. Agar o‘quvchi siz qabul qila olmaydigan nuqtai nazarni bildirsa, qanday yo‘l tutasiz?*

1) men uning xatosini tushuntirish va tuzatishga harakat qilaman;

2) darhol suhbat mavzusini o‘zgartiraman;

3) uning nuqtai nazarini tushunishga harakat qilaman.

*30. Siz ishga kech kelasizmi?*

1) ishga doimiy ravishda kech kelaman;

2) kamdan-kam holda ishga kechikaman;

3) ishga hech qachon kech qolmayman.

*31. Agar sizning ko‘z o‘ngingizda o‘quvchini sababsiz jazolashsa, unga qanday munosabat bildirasiz?*

1) men uni darhol himoya qilaman;

2) hamkasbimni alohida xonaga chaqirib, unga tanbeh beraman;

3) birovning ishiga aralashishni noo‘rin hisolayman.

*32. Ish jarayonida kuchli ruhiy va jismoniy zo‘riqish sezasizmi?*

1) odatda;

2) ba’zan;

3) kamdan-kam holda.

*33. Siz o‘z kasbiy mahoratingiz yuksakligiga ishonasizmi?*

1) albatta;

2) unchalik ishonmayman;

3) o‘ylab ko‘rmagan ekanman.

*34. Sizningcha, o‘quvchilar jamoasi uchun eng muhimi nima?*

1) tartib-intizomga rioya etish;

2) ziddiyatlarga yo‘l qo‘ymaslik;

3) o‘quvchilarning ijodiy ishlashlari uchun imkon yaratish.

*35. Siz «bugungi ishni ertaga qoldirma» maqoliga amal qilasizmi?*

1) doimo;

2) ba’zan;

3) hech qachon.

*36. Siz «Bu o‘quvchi meni yoqtirmaydi, shuning uchun unga beradigan maslahatlarim befoyda» degan mulohazani ma’qullaysizmi?*

1) ha, to‘la ma’qullayman;

2) yo‘q;

3) bu gapda ma’lum haqiqat bor.

*37. Ish bilan bog‘liq fikrlar sizga uyqu bermaydigan holatlar bo‘ladimi?*

1) tez-tez;

2) kamdan-kam;

3) hech qachon xalaqit bermagan.

*38. Majlis va pedagogik kengashlarda o‘zingizni qiynagan masalalar bo‘yicha so‘zga chiqasizmi?*

1) tez-tez;

2) ba’zan;

3) boshqalarni tinglashni afzal bilaman.

*39. Siz o‘qituvchining o‘quvchilarga baland ovoz bilan gapirishi, do‘q urishi lozim deb hisoblaysizmi?*

1) agar o‘quvchi shunga loyiq ish qilgan bo‘lsa;

2) bu savolga javob berishim qiyin;

3) yo‘q.

*40. Siz ziddiyatli vaziyatlardan chiqib ketishning to‘g‘ri yo‘llarini topa olasizmi?*

1) hamma vaqt emas;

2) bilmayman;

3) hamisha topa olaman.

*41. Siz ta’til vaqtida o‘quvchilar bilan muloqot qilishga ehtiyoj sezasizmi?*

1) ha;

2) yo‘q;

3) ba’zan.

*42. Siz qiyinchiliklarni bartaraf etish uchun o‘zingizda yetarlicha kuch topa olasizmi?*

1) ba’zan;

2) odatda, topishga harakat qilaman;

3) doimo topaman.

*43. Siz o‘z ishiga noloyiq odamlarning buyrug‘ini bajarganmisiz?*

1) ha;

2) eslay olmayman;

3) yo‘q.

*44. Darsdagi kutilmagan vaziyatlar haqidagi fikringiz...*

1) ular o‘quv jarayoniga xalaqit beradi;

2) yaxshisi ularga e’tibor bermaslik kerak;   
3) ta’lim jarayonida ulardan samarali foydalanish lozim.

*45. Siz odamlarga nisbatan nosamimiy munosabatda bo‘lganmisiz?*

1) ha;

2) yo‘q;

3) eslay olmayman.

*46. Siz o‘qituvchi bilan o‘quvchi o‘rtasidagi ziddiyatli holatni kuzatsangiz nima qilasiz?*

1) o‘quvchini qo‘llab-quvvatlayman;

2) o‘qituvchini qo‘llab-quvvatlayman;

3) betaraf qolaman.

*47. O‘quv yili boshi yoki oxirida sog‘lig‘ingiz borasida muammolar tug‘ilganmi?*

1) ha, bunday bo‘lishi tabiiy;

2) ba’zan;

3) yo‘q.

*48. O‘quvchilaringiz sizga xayrxohlik bilan munosabatda bo‘lishadimi?*

1) ha;

2) hammasi emas;

3) bilmayman.

*49. Rahbarning talablari mutlaqo asossiz bo‘lsa, ular sizda norozilik kayfiyatini uyg‘otadimi?*

1) ha;

2) yo‘q;

3) javob berolmayman.

*50. Ba’zi test savollariga javob berishda qiynaldingizmi?.*

1) ha;

2) yo‘q;

3) eslay olmayman.

«O‘qituvchilar shaxsini psixologik tashxis etish» testi natijalarini izohlash uchun javob varaqasi:

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| № | 1 | | | № | 2 | | | № | 3 | | | № | 4 | | | № | 5 | | |
| 1 | 2 | 3 | 1 | 2 | 3 | 1 | 2 | 3 | 1 | 2 | 3 | 1 | 2 | 3 |
| 1 |  |  |  | 2 |  |  |  | 3 |  |  |  | 4 |  |  |  | 5 |  |  |  |
| 6 |  |  |  | 7 |  |  |  | 8 |  |  |  | 9 |  |  |  | 10 |  |  |  |
| 11 |  |  |  | 12 |  |  |  | 13 |  |  |  | 14 |  |  |  | 15 |  |  |  |
| 16 |  |  |  | 17 |  |  |  | 18 |  |  |  | 19 |  |  |  | 20 |  |  |  |
| 21 |  |  |  | 22 |  |  |  | 23 |  |  |  | 24 |  |  |  | 25 |  |  |  |
| 26 |  |  |  | 27 |  |  |  | 28 |  |  |  | 29 |  |  |  | 30 |  |  |  |
| 31 |  |  |  | 32 |  |  |  | 33 |  |  |  | 34 |  |  |  | 35 |  |  |  |
| 36 |  |  |  | 37 |  |  |  | 38 |  |  |  | 39 |  |  |  | 40 |  |  |  |
| 41 |  |  |  | 42 |  |  |  | 43 |  |  |  | 44 |  |  |  | 45 |  |  |  |
| 46 |  |  |  | 47 |  |  |  | 48 |  |  |  | 49 |  |  |  | 50 |  |  |  |

Javoblar varaqasida har bir shkalaga doir savollar raqami va javoblar varianti tartib bilan joylashtirilgan. Bu esa javoblarni tartib bilan belgilash va shkalalar bo‘yicha natijalarni oson umumlashtirishga yordam beradi.

Test natijalari beshta shkala bo‘yicha tahlil qilinadi. Birinchi navbatda beshinchi shkalaga e’tibor qaratiladi. Test natijalarining haqqoniyligiga ishonch hosil qilingach, shkalalar bo‘yicha olingan ma’lumotlar tahlil etiladi. Aks holda, tekshiriluvchi test savollariga qaytadan javob berishi lozim. Har bir shkala bo‘yicha olingan ma’lumotlar o‘qituvchining ma’lum shaxsiy (psixologik) xususiyatlarini ifodalaydi. quyida ularning tavsifi keltiriladi. Natijalar qaysi variantning ustunligiga qarab izohlanadi.

***I. O‘QITUVCHINING USTUVOR QADRIYATLARI***

1.1. Agar sizning javoblaringizda birinchi variant ustuvor bo‘lsa, u holda sizni o‘z kasbining fidoyisi deb atash mumkin. Siz o‘quvchilarning qiziqishi va muammolariga befarq emassiz. Ular bilan muloqotga kirishish siz uchun shunchaki ishga bog‘liq zarurat emas, balki ma’naviy ehtiyojdir. O‘quvchilar sizni shaxs sifatida tan olishadi, siz ularning qiziqishlariga e’tibor bilan qaraysiz, ishonchini qozona olasiz, hurmatiga sazovorsiz. Ular sizning darslaringizda o‘zlarini xavfsiz va yengil his etishadi. Bunday maqbul emotsional holatlar sizning samarali va ijodiy ishlshga imkon beradi. Bu hol o‘zingiz va o‘quvchilar salomatligi uchun ijobiy ta’sir ko‘rsatadi.

1.2. Agar sizning javoblaringizda ikkinchi variant ustuvor bo‘lsa, u holda siz ancha qiyin bo‘lgan o‘qituvchilik faoliyatida hamkasblaringiz qo‘llab-quvvatlashi va e’tirofiga muhtojsiz. Siz uchun ularning fikr-mulohazalari alohida ahamiyatga ega. Ayni vaqtda sizni hamkasblaringiz nafaqat kasbiy mahorat egasi, balki ularning muammolarini tushunuvchi va qo‘llab-quvvatlovchi «hamkor» sifatida qadrlashadi. Biroq o‘quvchilar ham sizning e’tiboringiz va qo‘llab-quvvatlashingizga muhtoj ekanini ham unutmang. Hoynahoy, ular sizni o‘zlariga «hamkor» deb hisoblashmaydi. Sizning ular bilan bo‘lgan munosabatlaringizda shaxsiyatingiz yoki o‘ziga xosligingizni yaxshi ma’noda namoyon eta olmaysiz. Buning oqibatida ularda sizga nisbatan ishonchsizlik va begonalashuv tuyg‘usi paydo bo‘lishi mumkin. Bu esa ta’lim-tarbiya jarayonida ular bilan hamkorlik qilishingizni qiyinlashtiradi.

1.3. Agar sizning javoblaringizda uchinchi variant ustuvor bo‘lsa, bu hol sizning o‘quvchilar bilan «til topisha olmasligingizni» bildiradi. Ehtimol, sizning qiziqishlaringiz faqat maktab hayoti yoki o‘quvchilar bilangina bog‘liq emas, o‘zingizni namoyon etishning boshqa imkoniyatlari mavjud. Siz o‘z muammo va kechinmalaringizga ehtiyotkorlik bilan yondashasiz. O‘zingiz uchun tayanch izlaysiz. Uni o‘zingizdan va ta’lim muassasasidan tashqarida topishga urinasiz. Yoki siz o‘zingizga yetarlicha ishonasiz-u, ammo hamkasblar va o‘quvchilarning fikr-mulohazasiga qiziqmaysiz, yoki siz ishdan juda toliqqansiz va bu hol sizni ko‘p narsaga befarq qilib qo‘ygan.

***II. PSIXOEMOTSIONAL HOLATI***

2.1. Agar sizning javoblaringizda birinchi variant ustuvor bo‘lsa, u holda o‘quvchilar bilan ishlash sizdan ancha ruhiy va jismoniy kuch talab etadi. Siz vaziyatni o‘zgartirish imkoni yo‘qligidan tez-tez asabiy holatga tushasiz, jahlingiz chiqadi, tashvish chekasiz, o‘zingizni ojiz his qilasiz

Ehtimol, siz o‘zining va tevarak-atrofingizdagilarga haddan ortiq talablar qo‘yasiz va shuning uchun ham iztirob chekasiz. Agar siz yuzaga kelgan vaziyatlarga nisbatan o‘z munosabatingizni o‘zgartira olsangiz, u holda o‘qituvchi faoliyati uchun xarakterli bo‘lgan stresslardan ozod bo‘lasiz va o‘zingizning psixoemotsional holatingizni yaxshilaysiz.

O‘quvchilar va jamoa bilan muloqot sizga huzur-halovat bag‘ishlashi uchun o‘zingiz va tevarak-atrofdagilaringiz bilan uyg‘unlikka erishish yo‘llarini axtarishingiz zarur. Insonning ruhiy imkoniyatlari cheksiz. Agar izlansangiz siz yaxshi psixoemotsional holatga erishasiz hamda o‘z-o‘zingizni muvofiqlashtirish uchun zarur bo‘lgan vosita va usullarni topa olasiz.

2.2. Agar sizning javoblaringizda ikkinchi variant ustuvor bo‘lsa, bu sizning asab tizimingizning sezgirligidan dalolat beradi. Siz o‘zga kishining holatini qabul qilish va unga hamdard bo‘lishga qodirsiz. Ehtimol, sizning kayfiyatingiz ko‘proq tashqi omillarga bog‘liq. Noqulay vaziyatlar sizni qiyin ahvolga solib qo‘yishi mumkin. Bunday hollarda siz asabiylashib, bezovtalanasiz. Ojizligingizni namoyon etishingiz mumkin. Bularning barchasi ishingiz samaradorligiga ta’sir ko‘rsatadi. Noqulay holatlarni bartaraf etishga siz hamisha ham qodir emassiz. Ammo o‘zingizni, his-tuyg‘ularingizni boshqara olishingiz kerak va lozim.

2.3. Agar sizning javoblaringizda uchinchi variant ustuvor bo‘lsa, sizdagi ijobiy psixoemotsional holat ishingiz samaradorligini belgilab beradi. Siz favqulodda holatlarda o‘zingizni yo‘qotib qo‘ymaysiz, ularning oqibatlari uchun mas’ul qarorlar qabul qilishga qodirsiz. Sizning hissiy barqarorligingiz, uzoqni ko‘ra bilishingiz va mehnatsevarligingiz ta’lim muassasasidagi psixologik muhitga ijobiy ta’sir ko‘rsatadi.

***III. O‘Z-O‘ZINI BAHOLASH***

3.1. Agar sizning javoblaringizda birinchi variant ustuvor bo‘lsa, u holda o‘zingizni ijobiy qabul qila olasiz. Siz ijodiy fikrlaysiz, darsda jonli muloqot muhitini yaratishga qodirsiz, o‘quvchilar bilan hamjihatlikda ishlab, ularga psixologik yordam ko‘rsata olasiz. Siz o‘quvchilarni shaxs sifatida qabul qilasiz va ularni qadrlaysiz. Bu esa o‘quvchilarning hissiy rivojlanishiga va o‘zlari haqidagi tasavvurlarining reallikka aylanishiga olib keladi. Siz shijoatingiz, yorqin xulq-atvoringiz, ijodiy yondashuvingiz va demokratik tamoyillarga amal qilishingiz bilan ajralib turasiz.

3.2. Agar sizning javoblaringizda ikkinchi variant ustuvor bo‘lsa, u holda o‘z-o‘zingizni baholashingiz nobarqaror. U tashqi shart-sharoitga, kayfiyatga, atrofdagilarning fikriga bog‘liq. Sizning mehnatingizga berilgan ijobiy baho va ko‘tarinki kayfiyat ijodiy parvozingizga turtki beradi. Siz erkin, o‘zingizga ishonasiz, o‘quvchilarga ta’sir ko‘rsata olasiz va ularning shaxs sifatida shakllanishiga to‘g‘ri yo‘nalish berasiz. O‘z-o‘zingizga berilgan past baho («muvaffaqiyatsizlikdan keyin») tevarak-atrofdagilar bilan munosabatingiz samaradorligiga salbiy ta’sir ko‘rsatadi. Kasbiy va hayotiy muammolarni hal etishingizda qiyinchilik tug‘diradi.

3.3. Agar sizning javoblaringizda uchinchi variant ustuvor bo‘lsa, bu hol sizning atrofdagilaringiz bilan har doim ham erkin muloqotga kirisha olmasligingizni ko‘rsatadi. Bu sizning shaxsiyatingiz ahamiyatini pasaytiradi. Xulq-atvoringizda o‘zgarishlar bor. Ko‘p hollarda bu sizda tevarak-atrofdagilarga nisbatan salbiy munosabat tug‘diradi. Bu jonli, ishonch bilan harakat qilishingizga va darsda yaxshi ijodiy muhit yaratishingizga xalaqit beradi. Sinfda o‘zingizni ishonchsiz his qilasiz. Psixologik himoyaga zarurat sezmaysiz. O‘zingiz va o‘quvchilar imkoniyatini cheklaysiz.

***IV. TA’LIM BERISH USULI***

4.1. Agar sizning javoblaringizda birinchi variant ustuvor bo‘lsa, bu sizning yetakchilik xususiyatga egaligingiz va «kuchli pedagog» ekaningizdan dalolat beradi.

O‘quvchi siz uchun teng huquqli hamkor emas, balki ta’sir ko‘rsatish obyekti hisoblanadi. Siz o‘quvchilarga keskin va talabchanlik bilan munosabatda bo‘lasiz. Vaziyatlar va o‘quvchilarning fikr-mulohazasini hisobga olmagan holda qarorlar qabul qilasiz.

Sizning o‘qitish usulingizdagi yakka hokimlik (avtoritarlik) darslarda ijobiy psixologik muhit va ishonchli munosabat o‘rnatishga to‘sqinlik qiladi. Oqibatda o‘quvchilar o‘z faolligi va mustaqilligini yo‘qotadi, ular o‘z-o‘zini ancha past baholaydi, o‘zini psixologik himoya qilish maqsadida agressiv kayfiyatga beriladi.

Ehtimol, sizni endi «o‘qituvchi-boshliq» vazifasi unchalik qanoatlantirmas va shuning uchun ham kasbiy va shaxsiy sohada o‘zingizni kamol toptirishga, o‘zaro muloqot tamoyillarini yanada chuqurroq o‘zlashtirishga qodirsiz?

4.2. Agar sizning javoblaringizda ikkinchi variant ustuvor bo‘lsa, u holda siz tinchliksevarlik tarafdorisiz. Siz ruhiy zo‘riqishdan, ziddiyatlardan o‘zingizni olib qochasiz. Siz ko‘p hollarda o‘zingizni aybdor his qilasiz va o‘zgalar yumushini o‘z zimmangizga olasiz. O‘quvchilar faoliyatini tashkil etish va nazorat qilishingizda izchillik yo‘q. Sizda ikkilanish va qat’iyatsizlik kuzatiladi.

Ta’limdagi bunday erkin usul o‘quvchilarda o‘qituvchiga nisbatan hurmat rivojlanishiga, ishni samarali tashkil etish va mas’uliyat hissining ortishiga olib kelmaydi. Siz ko‘p yo‘qotishlarga yo‘l qo‘yasiz. Sizda o‘zingizdan qoniqmaslik, bezovtalanish, qo‘rquv va ishonchsizlik hissi yuqori. Siz uchun tevarak-atrofingizdagilar va o‘quvchilar bilan yangi hamkorlik munosabatlarini o‘rnatish payti kelmadimikan?

4.3. Agar sizning javoblaringizda uchinchi variant ustuvor bo‘lsa, u holda siz uchun o‘quvchi teng huquqli hamkor. Siz o‘quvchilarni qaror qabul qilishga jalb etasiz, ularning fikr-mulohazalarini tinglaysiz, mustaqil fikrlashini rag‘batlantirasiz, nafaqat bilimlarni o‘zlashtirishini, balki shaxsiy sifatlarini ham e’tiborga olasiz.

Maslahat, iltimos, faoliyatga rag‘bat uyg‘otish, ruhlantirish sizning asosiy ta’sir ko‘rsatish vositangiz hisoblanadi. O‘z kasbiy faoliyatingizdan qanoatlanasiz. O‘zingiz va boshqalarni tushunishga va qo‘llab-quvvatlashga harakat qilasiz. O‘quvchilar va jamoa bilan erkin muloqotga kirishasiz. Ruhiy-hissiy holatingiz ijobiy. Bu tarbiyalanuvchilar ruhiyatiga yaxshi ta’sir ko‘rsatib, ta’lim samaradorligini oshiradi.

***V. JAVOBLARNING ISHONCHLILIGI***

Birinchi-ikkinchi variantning ustuvorligi o‘z-o‘zingizni baholashda xolis va haqqoniy ekaningizni bildiradi. Uchinchi variant javoblarining ustuvorligi esa sizning ijtimoiy me’yorlarga bog‘liqligingizni bildiradi.

O‘zingizni yanada mukammal bilishni istasangiz psixolog mutaxassislarga murojaat qiling.